uk ky el cs tt ru ru ky hbs_cyr ky ky ru ky ba ky hbs_cyr ky ky mhr ky ru ky be ky ku ky ky ky ky ky ky ky ky ky ky ky ky ky ky ky ky ru ru ky ky ky ky ky ky ky ky ky ky ky ru ru ky ky ky ky ky ky ky ru
"Аалам", 20.06.08 - 13-бет: Апта тєлгєсџ тєппџ?...•
(23-июнь - 29 - июнь)
Бул жумада сизге тоскоол болгон кыйынчылыктардын бардыгын жеңип чыгасыз. Чыдамдуулук менен бардык ойлогон оюңузга жетесиз. Чыгармачыл ишмердүүлүк көздөгөн максатка жетүүнүн ишеничтүү каражаты. Ийгилик менен жеңиш сиз тарапта.
Бул жумада күтүүсүз жаңылык, пайда алып келген жагдай түзүлөт. Ишиңизде ийгилик күтөт. Бирок сак болуңуз. Жакын адамыңыз менен кеңешип иш баштаңыз.
Дем алыш күндөрүн өзүңүзгө арнап, эс алыңыз.
Бул аптада шашылбаңыз. Эч нерсени өзгөртө албайсыз. Күнүмдүк иштериңиз менен алек болуп, аларды иретке келтире бериңиз. Жаңы иш баштаганга убакыт келет. Дем алыш күндөрүн үйбүлөңүз менен чогуу өткөрүңүз.
Жуманын башында көптөн бери ойлонуштуруп жүргөн пландарыңыз аткарылат. Иштериңизге көз жумду мамиле кылбай, көңүл буруп коюңуз. Сиздин профессионалдык иштериңизге пайдасы тиет. Жуманын аягында жакындарыңыз менен түшүнбөстүк болушу мүмкүн.
Бул жумада бутту сунуп эс алууга убакыт болбойт. Шашылыш чечим кабыл албаңыз, өзүңүзгө жаман болот. Жума сүйлөшүүлөр, келишим түзүүлөр үчүн ыңгайлуу күн.
Дем алыш күндөрү жакын досторуңуз менен эс алууга чыгасыз.
Бул жума жаңы иштерге ылайыктуу эмес. Ойлонуштурган пландарыңыз азырынча орундалбайт. Жарым жолдон токтобой, иштериңизди акырындап уланта берсеңиз, акыры жыйынтык болот. Жуманын аягында акча маселеси чечилет. Капа болбоңуз, бул убактылуу боло турган көрүнүш.
Бул аптада финансылык жана профессионалдык чөйрөдө эмне кааласаңыз, бардыгына жетишесиз. Акча маселеси сизди кыйнабайт. Жуманын аягында үйбүлөңүз менен бир аз түшүнбөстүк пайда болот. Балдарыңыздын ишинен кабардар болуп, көңүл буруу талап кылынат.
Бул жумада жумушуңузда эмне болуп кетсе да, кийлигишпестен жумуштарыңыз менен алек болуңуз. Өз күчүңүзгө ишенсеңиз, жеңиш сиз тарапта болот. Жуманын аягын туугандарыңызга арнап, чогуу эс алууга чыгыңыз.
Бул жумада убактыңызды туура бөлүштүрсөңүз бардыгына жетишесиз. Өтө маанилүү иштериңиз менен алектенесиз. Иштерди өз убагында, сапаттуу аткарганга аракет кылыңыз. Кызматтык көтөрүлүүгө таасири болот. Дем алыш күндөрү жакын досторуңуз менен көптөн бери пландаган эс алууга чыгасыз.
Бул апта сиз үчүн эң кирешелүү десек, жаңылышпайбыз. Бул кырдаалды туура пайдаланып калуу-калбоо өзүңүзгө байланыштуу болот. Жуманын аягында жаңы пландарды түзүп, сүйлөшүүлөргө чыгасыз. Туурасын тандап алганга аракет кылыңыз. Дем алыш күндөрү кызыктуу таанышуулар күтөт.
Бул жумада алган маалыматтарды талдай билиңиз. Эгерде бардыгын туура ылгай алсаңыз, сиз каалагандан да жакшы жыйынтык алып келет. Жуманын аягында апта ичиндеги иштериңиздин акыбети кайтат. Дем алыш күнүн үйбүлөңүзгө арнаңыз.
Бул жумада жеке иштерде жана байланышууларда этият болуңуз. Үйбүлө жана туугандар арасындагы маселелер кылдат мамилени талап кылат. Материалдык абалды жакшыртууга ыңгайлуу учур болуп турат. Турмуштук позицияңызды жана каржы жагын бекемдеп алууда мүмүкүнчүлүктөрдү туура пайдаланыңыз.
Элдин үнү - SMS
Кадырман окурман, жан жолдош гезитиңиз "Аалам" аркылуу ой бөлүшүп, сырдашкыңыз келсе, жан дүйнөңүздөгү жаңырыктарды жарыкка алып чыгып, бугуңуздан арылгыңыз келсе же урматтуу адамыңызды куттуктап, дос-тууган менен кабар алышууну кааласаңыз, биздин "Элдин үнү - SMS" сиздин кызматыңызда! Шарты эң эле жөнөкөй. Уюлдук телефонуңуздан 4436 кыска номуруна "ААLAM" деген сөздөн соң аралык калтырып, SMS-билдирүү жөнөтүңүз. Кызмат көрсөтүү BITEL, Mobicard, Katel, FONEX, MegaCom абоненттери үчүн жарамдуу. SMS-билдирүү акысы кошумча нарк салыгы менен - 0.50$ .
Баса, жарыя берсеңиз да болот. Маселен, "үй сатам, машине оңдойм, кийим тигем" өңдүү… Анда, кулак сизде, окурман!
Жайнагүл: Канат, быйыл көлгө барабызбы, эмне ал жөнүндө айтпайсың? Подружкаларым күтүп атышат.
Бурул: Атабыз Москвада иштеп жүрөт. Биз сагындык. Бирок акча таап атканына карасаң, айла жок моюн сунат турбайсыңбы.
Зулайка: Айгүл, өтүп кеткен туулган күнүң менен, жолдошуңа сүйүктүү жар, балдарыңа мээримдүү апа, үйүңдүн куту болуп жүрө бер!
Бекин: Данияр Үсөновго салам жолдойм. 12-мкрдон мусорду качан алдырасың, түнкүсүн чиркей талап уктатпай атыр.
Сайран: Кечээ Кырдрамда Н.Хикметтин "Унутулган адам" чыгармасынын негизинде коюлган спектаклдин бетачары болду. Укмуш сонун болду. Ыйладым.
Зарина: Көлдөгү туугандар, бардыгыңарга ысык салам. Таенесиникинде жүргөн кызым Баянаны жакшы карагыла.
Жекшен: Семиз мал сатам. Жылкы, уй, кой. Тел: 27-39-22
(0 777) 73-15-79: Эркектер, футбол фанаттары, Европа биринчилигин көрүп атасыңарбы? Айтты, айтпады дебегиле, Россия чемпион болот.
Рая: Адахан мырза, көрүнбөй кеттиңиз. Сиз жөнүндө ушак-айың тарап кетти. Урматтаган, сыйлаган адамымдын артынан жаман кептин жүрүшүн каалабайт элем.
Нурила: Кубат аба, "Атам жүргөн жерлерди көрсөтөм, жайлоого келгиле" деп кыз бир туугандарды чакырдыңыз эле, унуткан жоксузбу? Жакында барабыз.
Базаркул: Классташтарым: Бактыгүл, Кымбат, Токо, Эркинбек, Күлүйпа, силерди 25-июнда уулумдун бешик тоюна официалдуу түрдө чакырам. Келип сый көрүп, батаңарды берип кеткиле.
Сезим: Ош базарынан контейнер сатам же арендага берет элем. Жол-жобосу боюнча радиоузелдеги Батмага кайрылсаңар болот.
Саадат: Мага доктурлар ашказаныңдын кычкылдуулугу азайып кетиптир, кымыз ич дешти. Бирок коркуп атам, азыр нак кымызды табуу кыйын болубатпайбы. 63-01-42 телефонуна чалып, жакшы кымыз кай жерде сатылаарын билдирип койгулачы. Сураныч.
(0 772) 73-65-70: Көкжар жаңы конушундагы эки кабат үйүмдү арендага берем. Бардык шарты бар. Төлөм акысы тууралуу сүйлөшөлү.
Тойгонбай: Классташтардын алды 50гө чыга баштады. Өткөндө Турат классташымдын тоюна баралбай уят болуп калдым. (0 777) 56-99-43.
Рыскүл: Сиңдим Анаркүл сөгүп атса керек. Такыр кол бошобойт, иштен чыгалбай үйүнө жеталбай жүрөм.
(0 772) 57-34-07: Бизде комузда, кыл кыякта ойнойт элем деген таланттуу окуучуларды кабыл алуу башталды. Эртерээк жазылып, өнөрүңөрдү өргө чапкыла.
(0 773) 25-61-73: Арзан баада айыл чарба шаймандарын сатып алам. Соко, тырмоо, культивация, картөшкө түптөгүч, картөшкө казгычтар болсо, жакшы болот эле.
(0 515) 78-78-10: Кудама салам жолдоп, үйгө келип кеткиле демекчимин. Алдыда жакшы иштер тууралуу кенен сөз бар.
Сыргак көлөкөлүү орундукка отуруп, бутун учкаштыра өткөн-кеткенди, соорулуу кыз-келиндерди далайга чейин узата карап отурат эле. Бир маалда жүрөгү шуу этип бир силкинип алды. Тээ маңдайдагы орундукка сымбатынан жазбай баскан Айчүрөк келип отуруп, чакан сумкасын ийинден алып тизесине койду да, Сыргак тарапты карагандай болду. Сыргактын жаны чыгып кете жаздады. Жок, кыз аны көргөн жок сымал. Анткени аркы-терки өткөндөр оголе көп эле, кымгуут боло баштаган.
Ал аңгыча узун бойлуу, арыкчырай бир жигит эки колуна балмуздак көтөрүп келип, бирин Айчүрөккө карматып катарлаш отурду. Балмуздакты шашпай жеп атышат. Сезилип турат - экөө небактан тааныш.
Жанатан керилип отурган Сыргак бүжүрөй түштү, эңкейе отурду. Жер карамыш болгону менен, эки көзү тигилерде. Ырас болбодубу, кара көзайнектин пайдасы тийди. Бир маалда жигит кыздын колун алып астына коюп алды, кыздан каршылык болбоду. Акырын бурула берип жигиттин бетинен билинер-билинбес өпкөн болду. Мунусу Сыргакка аткан ок болуп тийди. Ордунан туруп кетип калууга кудурети жетпейт. Турса эле тигил экөө көрүп шылдыңдап күлүшөөрүн элестетти. "Менин артымдан иттей ээрчип жүрөт" деп кыз кыйкырып жар салчудай сезди. Кыз антип жаман ишке барбайт эле. Ар ким өзгөнү өзүнө жараша баалайт эмеспи. Сыргак да кызды өзүндөй көрүп жатпайбы: куру намысчыл, көңдөй, куру бойкөтөрмө, сылаңкороз…
Далайда барып кыз-жигит орундарынан туруп, кыналыша колтукташты да, кете беришти. Кыз-жигит деп ушул экөөнү айт, жарашат экен. Сыргак ушуну баамдады. Өзүн алсыз, арсыз сезип кетти. Анан кайра куру намысы алдыга чыкты: урганым жок, кыз деген кырса түгөнгүс, мындан сулуу, мындан сонундар толубатат. Ушинтип өзүнө-өзү дем берип далайга отурду,
Кыз кирин жууп болду. Тиги-мунусун жыйыштырып үйгө кирди. Кызга жайлоонун керемет кооздугу, ары-бери самсыган туристтер, жакын тегеректен эс алгандар… баары-баары көңүлсүздөй сезилет. Кыздын ойлогону - жандай көргөн атасынын жоктугу, энеси эч нерсе менен иши жок шапар тээп жүргөндүгү. Үйгө бир күн консо, эки-үч күн дайынсыз. "Ал жерим ооруду, бул жерим ооруду" болуп кетет да, эртесиби же эки күндөн кийинби, куландан соо оюн салып келет. Көбүнчө машинечендер алып кетет. Мына, быйыл кырк экиге чыгып, дале болсо чырайынан жазбай, соорусу чыгып, төшү асман тээп, жүзү албырат. Сулуунун өңү оңой менен өчпөйт тура.
Апасы кезектеги "кетүүдө". Аман болду бекен деп санааркайт бу мөлтүр кыз. Бу эки жыл мурун каза тапкан Кубатбектин ортончу кызы Салкын. Быйыл он биринчи класска келген. Үйдүн түйшүгү сиңдиси Бактыгүл экөөндө. Эч нерседен кеми жок өсүп, райборбордон чоңоюп, атасынын камы менен жокту билбей, түйшүгүңдү түшүнбөй чоңойгон неме эми билип атат, жашоо оңой эмес экенин. Астра эжеси окууга өткөнү бир-эки жолу келип кеткен, андан бери мына жыл айланды, дайын-дареги жок. Окуусун таштаптыр, чет элге кетиптир деген кабар да жеткен. Аныгын дааналаган эч ким жок. Издеп-иликтөөчү апасынын өзүн издеш керек. Чоң ата менен чоң эне жалгыз уулу кайтыш болгондон бери чөгүп калышкан. Таткан тузунан башкага зыяны жок немелер. Салкын сиңдиси Бактыгүл экөө кезектешип карашат. Бактыгүл он күндөн бери ошол жакта.